
      HALVHUNDREDE DIGTE UDKOMNE 1848

   
      SANG I DALEN.

      
         
            Den Egn, hvori min Vei er lagt

            og hvor min Arne staaer,

            den har for mig en Yndets Magt,

            der voxer Aar for Aar.

            En Fremmed ser fra Bjerget ned

            paa Bygd og Stad og Bugt,

            og har et Syn at standse ved

            saa vidtudstrakt og smukt.

            Men den, der vandt i Dalens Favn

            en rig Erindrings Flor,

            han dvæler der i Fryd og Savn

            ved Mindets friske Spor.

            Naturens Liv fornyer det

            med Glædestegn og Suk,

            og fængsler ham til mangen Plet,

            der kun for ham er smuk.

            Jeg vandrer tidt en ensom Gang

            i denne blide Egn,

            ved Elvebred, paa solbar Vang,

            og under Løvets Hegn.

            Og hvor jeg standser tankefuld

            og er det Fjerne nær,

            der skyder Mindets Blomst af Muld

            og af de gamle Træ’r.

            Jeg hører i den stride Elv

            de svundne Dages Røst,

            den klinger under Lundens Hvælv

            fra mangen Sangers Bryst.

            Da lever jeg et Liv paany,

            hvis Vei blandt Torne faldt

            og er dog nu i Mindets Ly

            velsignet overalt.

            Du fagre Dal! Min Ungdoms Skat

            har du bevaret ømt.

            Du ved, hvad jeg i Sorgens Nat

            og Haabets Gry har drømt.

            Men se, jeg fik et større Held

            at eie i dit Skjød,

            end Alt hvad Haabets milde Væld

            i Savnets Bæger gjød.

            Bevar da nu mit lyse Hjem,

            i Fagerhed og Fred,

            lad søde Minder groe for dem,

            mit Hjerte hænger ved.

            En Rune i dit Skjød er lagt

            for alle mine Kaar.

            Du har for mig en Yndets Magt,

            der voxer Aar for Aar.

         

      

   
      AFTENGLANDS.

      
         
            Over Fjordens yndigtreiste Strande

            hviler Aftenhimlen straalefuld,

            ømt og smeltende paa stille Vande

            Solnedgangens Silkeskyer blande

            sine Skjer af Purpur og af Guld.

            Se, hvor Kystens Farvevexel svinder,

            se, hvor dunkle nu dens Former staae.

            Medens Himlen over Dybet skinner,

            Aftnens Skygge slører og forbinder

            Vang og Bakkeheld og Klippevraa.

            Vil du skue disse Bredder nøie,

            vil du kalde dem af Skyggen frem?

            Speil dog heller i et sjelfuldt Øie

            Glandsen af det Dybe og det Høie,

            mens din Verden blunder mellem dem.

            Klare Billed, lad dit Gjenskin tindre

            og beaande mine Tankers Sum;

            smelt dem mildt, de større med de mindre,

            naar, som Dybet her, mit stille Indre

            glemmer sig og giver Himlen Rum!

         

      

   
      VANDRING I DALEN.

      
         
            I.

            Dybt i den trange Dal, blandt steile, vilde Klipper,

            hvor Vangen ligger gold, hvor Orekrattet slipper,

            der er det sorte Kjern med døde, kolde Vande,

            med evigt Skyggekast fra gruelige Strande.

            Naar Morgnens Sol har vakt de sommergrønne Dale,

            et Kjernet dækket end af Nattetaager svale,

            hvor klar en Middagssol end skinner Egnen over,

            den har dog knap et Blik til Kjernets dunkle Vover,

            og under Aftnens Glød paa nære Fjelderygge

            er længst det stille Dyb svøbt ind i Nattens Skygge.

            
               Hvor Dalens Bund er skjult af Urens skumle Dynger,

            

            en raadvild, snæver Sti sig over Stranden slynger;

            men hvor du standser der og lader Blikket vandre,

            den vilde Ørk kan dog sig ingensteds forandre.

            Hvis du tør lytte her, hvor ingen Stemme kalder,

            da skal du høre Suk fra Fjeldets sorte Haller.

            I Lyng og Tidsel vil tungsindig Hvisken svare,

            og over Kjernets Nat vil da en Gysen fare,

            og som det dybe Kjern vil og dit Indre bæve,

            naar disse Fjeldets Suk henover Stien svæve.

            Ak, gaar du glad og lys en Sommerdag til Kjernet,

            da er din Lyst med Et fra din Betragtning fjernet.

            Du ser med stille Kval, at Dybet forestiller

            den mørke Sjelens Grund, hvorpaa din Glæde spiller.

            Her, hvor ei Blomsterduft og Fugletriller vanke,

            forkyndes overalt den samme Afgrundstanke,

            ja, her hvor Ørknens Ve paa hver en Tue ruger,

            fornemmes tifold tung hver Tvivl, som Hjertet knuger,

            og lig et tomt Phantom, som Morgentaagen bygger,

            forgaaer din Glædesdrøm blandt disse kolde Skygger.

            Jeg voved engang her, ved Sorgens Klippethrone,

            at sende over Strand en tvungen Glædestone;

            men Fjeldets mørke Aand har givet den tilbage,

            som dæmpet Smertesraab og langthenbaaret Klage.

            
               Hist paa den anden Bred staaer brat mod Kjernets Flade

            

            det sorte Fjeld, hvis Tind er Sneens faste Stade.

            Hvor steil er Stranden her, hvor rædsom at bestige!

            Der leder ingen Sti til dette Skyggerige.

            Fandt du paa denne Bred et sikkert Fodefæste,

            da vækkes dog din Angst ved Tanken om det næste.

            Paa Klippehallens Væg du kan en Skrift betragte,

            der siger, at dit Liv er som et Fnug at agte,

            og mens du stirrer op mod Fjeldets steile Øde,

            det er som om hver Sten vil rulle dig imøde

            og sende dig et Bud med Dværgemaalets Stemme:

            «Vent! – Du skal ned med os i Kjernets dybe Gjemme!»

            
               Det var en høstkold Dag, skjønt end ved Sommertide,

            

            jeg stod i Klippens Vraa paa denne Kjernets Side.

            Som fængslet stod jeg der og længtes ud paa Vangen;

            men spærret syntes mig med Et Tilbagegangen.

            Da faldt mit Øie ned, hvor Vandet sagte spilled

            mod Strandens Jettesten og leged med mit Billed.

            Det vaklede og skjalv, jeg saae det langsomt nikke

            med sine vredne Træk og ængstelige Blikke.

            Det vinkede saa sært, det syntes mig at ville

            nedmane Sjelen dybt i Kjernets mørke Stille.

            
               Ak, paa den steile Bred ved disse sorte Vover

            

            stod mangen Sorgens Søn, som nu i Dybet sover.

            Forgjeves havde han i Vrimlen søgt en Lindring,

            og Sjelen har tilsidst kun hængt ved een Erindring,

            Erindring om en Stund, da traurig og alene

            han stirred førstegang paa denne døde Scene.

            Saa dybt har Ørknens Aand hans Tanker kunnet friste,

            at dette Billed blev hans Vandrings allersidste,

            og ak, saa tung en Kval er lagt paa disse Vande,

            at Suk af Gjenfærd her sig med Naturens blande.

            II.

            Følg nu den haarde Sti og stands ved Kjernet ei;

            thi gjennem denne Dal gaaer ingen anden Vei.

            Din Gang, der slynger sig blandt Urens skumle Dynger,

            er Tankens Vandring lig, naar Sorgen den betynger.

            Det hvisker i din Sjel: «drag Sorgen kjekt forbi!» –

            Da er den der med Et og spærrer flux din Sti.

            Skal Sorg forvindes, maa du stille skride hen,

            snart over, snart omkring og snart igjennem den.

            Fra Sorgens Klippegrund til Rolighedens Slette

            er ingen Gjenvei lagt til Lindring for den Trætte.

            Gak frem paa Kjernets Strand og vov dig gjennem Uren,

            betræd den vilde Klev, der fylder Klippefuren,

            og taal den stille Gru, som disse Masser volde,

            hvor Egnens Liv er knust i Fødslen af det Golde,

            og hvor den døde Form, der standser dine Fjed,

            gjentages tusindfold som en forhexet Sæd! –

            
               Men Fjeldet viger alt, og her er Veien bøiet.

            

            Se, Løv og Klippeblok er her tilhobeføiet;

            hist stimler frodigt Krat om Fjeldets klare Kilde,

            og alt det Strenge nu maa vexle med det Milde.

            Tilsidst har Mildheds Magt det hele Feldt beseiret

            og er i Dalens Grund paa Vang og Bakke leiret.

            Her standser du med Lyst og skuer længe ned

            paa dette Sommersyn af Fagerhed og Fred.

            Hvor sødt er Engen lagt i Skyggekast og Læ

            af Birkeskovens Brem, der dækker Fjeldets Knæ,

            hvor yndigt blinker hist den demantklare Aa,

            naar frem af Lundens Dyb de stille Vande gaae.

            Se, paa den grønne Bred, i Skjul af Rogn og Hæg,

            har du din Reises Maal, den brune Hyttevæg.

            Der finder du et Hjem med Hvile for din Vandring,

            og stiller for din Sjel den dunkle Dals Forandring.

            (1846.)

         

      

   
      AFTENSTEMNING.

      
         
            Naar en stille, solklar Dag

            helder mildt og svinder,

            mens i Hjemmets Velbehag

            Skumringstiden rinder,

            da kan Hjertet blidest slaae

            og dets ømme Tanker gaae

            som en rolig Flod, hvorpaa

            Aftenrøden skinner.

            Sidder jeg da uden Ord,

            tabt i søde Minder,

            ved du dog, min Elskte, hvor

            Tanken os forbinder.

            I dit Hjerte og i mit

            paa en Vaar, der spirer frit,

            paa et Haab, der vinker blidt,

            Mindets Afglands skinner.

            Veier jeg hvert Savn, som du

            kjerligt overvinder,

            ser jeg i det stille Nu

            Smil paa dine Kinder,

            sukker jeg vemodig glad:

            Ak, hvor sødt at følges ad,

            til paa fagre Dages Rad

            Livets Aften skinner!

         

      

   
      SANGENS VÆLD.

      
         
            Den bedste Skjenk, mig Himlen gav

            i Livets Foraarsstund,

            er Sangens Væld, der stiger af

            mit Hjertes dybe Grund.

            Dets Toner følge sagte med,

            saalangt jeg færdes kan;

            i Alt hvad Tanken hæves ved,

            er Sangen slaaet an.

            Blev Sangen end i Tankens Svøb

            indsluttet i mit Bryst,

            og var den som en Kildes Løb,

            der rinder skjult og tyst,

            den skulde i sit stille Hjem

            bevare Hjertets Vaar

            saa frisk som Engens Blomsterbrem,

            hvorunder Kilden gaaer.

            Og stiger Sangens Væld med Klang

            og gaaer i aaben Strøm,

            det søger dog igjen sin Gang

            i Ensomhedens Drøm,

            og iler fra en lummer Luft

            og fra en larmfuld Dag,

            og stiger op i Dug og Duft

            med stille Velbehag.

         

      

   
      DEN BLIDE DAG.

      
         
            Nu glimrer Solnedgangen smukt

            paa Bjergets mørke Tind,

            og fra dets Bryst med langsom Flugt

            hensvæver Aftnens Vind.

            Den leger her saa let og mild

            med Birkens Gren og Blad,

            som naar en Cither røres til

            et sagte nynnet Kvad.

            Den Dag, der nu er sunket ned,

            gik blid og fager hen;

            med idel Klarhed og med Fred

            omslutted Himlen den.

            En enkelt Sky med Svanebryst

            hang rolig i det Blaa,

            som om den over Dalens Lyst

            i sød Betragtning laae.

            Og i mit Indre udbredt var

            en stille Fredens Aand,

            mit Liv var som en Blomst, jeg bar

            udfoldet i min Haand.

            Min Sjel er rørt af Aftnens Vind,

            som Birkens Gren og Blad;

            jeg skuer glad i Himlen ind

            og nynner dette Kvad.

         

      

   
      HVILE PAA VANDRINGEN.

      
         
            Her, min Sjels Veninde,

            er et Ly at finde

            i den tætte Lund,

            hvor paa Stien Lyset kun

            dæmrer fra de dunkle Linde.

            Hed er Middagsstunden.

            Kom og hvil i Lunden;

            her er alt saa smukt,

            oventil er Løvet lukt,

            og med Blomster tindrer Grunden.

            Over Krat og Tue

            Dagens Pragt vi skue

            i vor Lunds Portal,

            her er Bjerg og Skov og Dal

            fattet ind i Løvets Bue.

            Disse blide Egne

            har jo allevegne

            fagre Sommersyn;

            hisset dog i Skovens Bryn

            vil jeg helst en Plet betegne.

            Se, hvor Huset titter

            frem af Skovens Gitter

            mod den klare Dag.

            Nu har Solen paa dets Tag

            spredet sine Straalers Flitter.

            Der kan Svaler bygge

            sine Reder trygge,

            just som du og jeg;

            der vi fandt paa Haabets Vei

            Hjemmets Fred i Lys og Skygge.

            Sødt blandt Løvet hviler

            hist vort Hjem og smiler

            til vort Sæde her.

            Hvor vi færdes, fjernt og nær,

            did vor glade Tanke iler.

            Lad nu Solen tømme

            sine Straalestrømme

            over Bjerg og Dal –

            Her er Dagen mild og sval,

            her er Ly for vaagne Drømme.

         

      

   
      EN SLÆDEFART.

      
         
            Gjennem øde Sneluft trænger

            Maanens Lysning tungt og mat;

            lig en taaget Halvdag hænger

            over Egnen denne Nat.

            Af og til i samlet Byge

            Storm og Sne fra Fjeldet drage,

            og de hvide Hvirvler fyge

            om de lave Hyttetage.

            I den aabne, lette Slæde

            farer jeg paa sporløs Vei;

            men min Viv, min Livsens Glæde,

            følger med og klager ei.

            I at frydes, i at lide

            er vor Lykke hel at nyde;

            lad da Vintrens Magter stride,

            og lad Veirets Trusler lyde!

            Over snedyb Slette skrider

            nu vor Ganger med Besvær;

            Vintren har til alle Sider

            jevnet Egnens Former her.

            Kun en enkelt Gran, der stiger

            frem ved Veien, deler Rummet,

            og den staaer i Svøbets Fliger

            som et Gjenfærd, halv formummet.

            Gjennem Veir og Sne vi stunde

            til de tætte Graners Ly.

            Hisset staaer paa lave Grunde

            Skoven som en Taagesky.

            Vindstød møde os paa Heien,

            tæt for Øiet hvirvler Sneen;

            men nu stilner det, og Veien

            løber ind i Skovalleen.

            Her, blandt høie Stammer, falder

            Sneen mildt som blødest Dun,

            sælsomt her i Vintrens Haller

            hvælves Grotte og Paulun.

            Bag de tætte Granehækker

            søger Tanken Skjulestedet,

            hvor paa bløde Mosedækker

            Vildtet sidder lunt og fredet.

            Hurtigt nu vor Slæde farer

            med den jevne Bjeldeklang,

            af og til en Bjelde svarer

            ude paa den aabne Vang.

            Graners Hær og Nattens Vinde

            mødes brusende foroven;

            men fra Mørket, dybest inde,

            gaaer en Hvisken gjennem Skoven.

            Og i denne Hvisken kjender

            jeg en Mindets Røst igjen,

            og en Sorg tilbagevender

            i mit stille Sind ved den.

            Engang færdedes jeg ene

            her, mens Nattevinden svæved,

            og den snebelagte Scene

            mat i Maanelyset bæved.

            Fra mit Bryst steg sagte Sukke

            ved den tunge Sorg, jeg bar,

            og fra Graners Indelukke

            bragte Nattens Aander Svar.

            Trættet, martret af at vaage

            søgte Øiet Skovens Gjemsel,

            med de stille Slummerkroge,

            med de tætte Skyggers Glemsel.

            Og den samme Hvisken hører

            jeg fra Graners Mørke nu,

            og den svundne Kummer rører

            sig formildet i min Hu;

            thi jeg kan mit Hoved hvile,

            hvor et trofast Hjerte banker,

            og min Sjel tør gjennemile

            Skovens Dyb med Haabets Tanker.

            (1846.)

